Kongreya Awankerdişî ya Dêrsimî Dengbêj Silo Qiz (Suleyman Dogan)o ke şahîdanê peyênan ê Terteleyê Dêrsimî ra yew bi, bi eşkerayîyêk yad kerd.
Eşkerayîye de ame vatene: "Hişê komelê Dêrsimî de rolê ozanan, dengbêjan û şagîrtan pîl o" û ame îfadekerdene ke bi sayê kilamanê înan ziwanê Dêrsimî ame pawitene.
Eşkerayîye de hêrişê AKP-MHPyî yê vera hunermendanê Dêrsimî ameyî vîrvistene û ame vatene: "Yilmaz Çelîk û Şenol Akdag ameyî tepiştene. Ferhat Tunç zî dewaya xo ra neçare mende ke surgun bibo. Derheqê Onur Yanardagî û Mîkaîl Aslanî de zî dewayî ameyî akerdene. Çayan Demîrel seba dokumenterê xo ame cezakerdene û derheqê Kazim Ozî de zî tehqîqatêk esto."
